62022CJ0360_INF
Domstolens dom (Sjette Afdeling) af 16. november 2023 –Kommissionen mod Nederlandene (Pensionsformue efter overførsel)
(sag C-360/22) (
1
)
»Traktatbrud – artikel 258 TEUF – arbejdskraftens frie bevægelighed – fri udveksling af tjenesteydelser – frie kapitalbevægelser – artikel 45 TEUF, 56 TEUF og 63 TEUF – artikel 28, 36 og 40 i aftalen om Det Europæiske Økonomiske Samarbejdsområde – overførsel af værdien af pensionsrettighederne – supplerende pensionsopsparing via arbejdsgiveren – grænseoverskridende situation«
1.
Fri bevægelighed for personer – fri udveksling af tjenesteydelser – frie kapitalbevægelser – traktatens bestemmelser – undersøgelse af en national foranstaltning med tilknytning til disse grundlæggende friheder – kriterier for fastlæggelse af de gældende regler
(Art. 45 TEUF, 56 TEUF og 63 TEUF)
(jf. præmis 18)
2.
Fri bevægelighed for personer – arbejdstagere – traktatens bestemmelser – anvendelsesområde – skattelovgivning – national lovgivning om beskatning af overførslen af værdien af de pensionsrettigheder, som vandrende arbejdstagere har erhvervet – omfattet
(Art. 45 TEUF; EØS-aftalen, art. 28)
(jf. præmis 19-21)
3.
Fri bevægelighed for personer – arbejdstagere – restriktioner – skattelovgivning – national lovgivning om beskatning af overførslen af værdien af de pensionsrettigheder, som vandrende arbejdstagere har erhvervet – overførsel til en pensionsforsikringsinstitution, der er beliggende i en anden medlemsstat – fritagelse for skatten udelukkende i tilfælde af, at der foreligger muligheder for tilbagekøb af pensionsrettighederne, som er identiske med dem, der er fastsat i national ret – ikke tilladt – begrundelse – foreligger ikke
(Art. 45 TEUF; EØS-aftalen, art. 28)
(jf. præmis 29-35 og 49-60 samt domskonkl. 1)
Konklusion
1)
Kongeriget Nederlandene har tilsidesat sine forpligtelser i henhold til artikel 45 TEUF og artikel 28 i aftalen om Det Europæiske Økonomiske Samarbejdsområde af 2. maj 1992, idet det har vedtaget og opretholdt de krav på området for pensionskapitaloverførsler, der er fastsat i artikel 85, stk. 1, litra b), og artikel 87, stk. 2, litra f), i Pensioenwet (lov om pension), sammenholdt med artikel 19b, stk. 2, i Wet op de loonbelasting 1964 (lov af 1964 om beskatning af lønindkomst) – i den affattelse, som finder anvendelse på nærværende sag – i henhold til hvilke en overførsel af værdien af pensionsrettighederne til en pensionsforsikringsinstitution beliggende i en anden medlemsstat end Kongeriget Nederlandene kun er skattefritaget, såfremt mulighederne for tilbagekøb af disse rettigheder som kapitalkøb er identiske med eller mere begrænsede end dem, der er fastsat i nederlandsk ret.
2)
Kongeriget Nederlandene betaler sagsomkostningerne.
(
1
) – EUT C 318 af 22.8.2022.